Kotitalousjätteen kompostointi on helpoin aloittaa lämpökompostorilla, joka on lämpöeristetty, ympärivuotiseen käyttöön sopiva ja tuhoeläintiivis. Laadukkaassa talousjätekompostorissa biojäte kompostoituu nopeasti, jopa kahdessa kuukaudessa. Laita kompostorin pohjalle ensin n. 10 cm kerros kompostikuiviketta tai risuhaketta. Täytä kompostia sitä mukaan, kun jätettä syntyy ja peitä jokainen jäte-erä ohuella kerroksella kompostikuiviketta.
Puutarhajätteen, kuten lehtien ja oksasilpun kompostointi on yksinkertaisimmillaan maa-aineiden kasa. Tee se itse -kompostori lautakehikosta sopii myös hyvin puutarhajätteelle. Helpointa on kuitenkin hankkia puutarhakompostori, jonka täyttäminen ja ylläpitäminen on helppoa ja siistiä. Puutarhakompostorin täyttäminen aloitetaan ilmavalla kerroksella esim. risuja.